《义牯》
宋代·释德洪

快山山浅亦有虎，时时妥尾过行路。一竖地坐牧两牯，以箠捶地不知顾。

虎搏竖如鹰搦兔，两牯来奔虎弃去。回往荷庠挨老树，牯相喘视同守护。

虎竟不能得此竖，竖虽不救牯无负。一村嚣传共鸣鼓，而虎已逃不知处。

嗟乎异哉两大武，高义可与贯高伍。令走仁义名好古，临事真情乃愧汝。

此事可信文公语，为君落笔敏风雨。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。